Postupak nabave za subjekte koji nisu obveznici Zakona o javnoj nabavi

sukladno Pravilima o provedbi postupaka nabava za neobveznike Zakona o javnoj nabavi (NOJN)

Pravila za NOJN broj 05, Prosinac 2020, Verzija: 7.0

POZIV NA DOSTAVU PONUDA

Predmet nabave:

Uspostava visokoučinkovite kogeneracije

**Ponovna objave postupka nabave za grupu 2 – IZMJENA 2**

**IZMJENA 2 ODNOSI SE NA TOČKU 5.11 – DATUM VRIJEME I MJESTO DOSTAVE PONUDA I TOČKU 5.12. PREGLED I OCJENA ZAPRIMLJENIH PONUDA**

Evidencijski broj nabave: 1/2023 – Grupa 2 bis

Naziv projekta:

Povećanje energetske učinkovitosti i korištenja OIE

u poduzeću Energy pellets d.o.o. - KK.04.1.1.03.0081

Delnice, srpanj 2023.

**Sadržaj**

[1. OPĆI PODACI O POSTUPKU NABAVE 3](#_Toc96965305)

[1.1. Podaci o Naručitelju 3](#_Toc96965306)

[1.2. Podaci o osobi zaduženoj za komunikaciju s Ponuditeljima 4](#_Toc96965307)

[1.3. Vrsta postupka nabave 4](#_Toc96965308)

[1.4. Dostupnost natječajne dokumentacije 4](#_Toc96965309)

[1.5. Objašnjenja i izmjene natječajne dokumentacije 4](#_Toc96965310)

[1.6. Evidencijski broj nabave 5](#_Toc96965311)

[1.7. Pravo sudjelovanja 5](#_Toc96965312)

[1.8. Sprječavanje sukoba interesa 5](#_Toc96965313)

[1.9. Zajednica ponuditelja 6](#_Toc96965314)

[1.10. Podizvoditelji 6](#_Toc96965315)

[2. PREDMET NABAVE 7](#_Toc96965316)

[2.1. Procijenjena vrijednost nabave 7](#_Toc96965317)

[2.2. Grupe predmeta nabave 7](#_Toc96965318)

[2.3. Opis predmeta nabave 7](#_Toc96965319)

[2.4. Način određivanja cijene ponude 8](#_Toc96965320)

[2.5. Pregled lokacije na kojoj će se isporučivati oprema i izvoditi radovi 9](#_Toc96965321)

[2.6. Rok izvršenja ugovornih obveza i način plaćanja 9](#_Toc96965322)

[3. RAZLOZI ISKLJUČENJA PONUDITELJA 10](#_Toc96965323)

[4. UVJETI SPOSOBNOSTI PONUDITELJA 11](#_Toc96965324)

[4.1. Pravna i poslovna sposobnost 11](#_Toc96965325)

[5. PODACI O PONUDI 11](#_Toc96965326)

[5.1. Sadržaj ponude 11](#_Toc96965327)

[5.2. Način izrade ponude 11](#_Toc96965328)

[5.3. Način dostave ponude 12](#_Toc96965329)

[5.4. Alternativne ponude 12](#_Toc96965330)

[5.5. Cijena ponude i valuta 12](#_Toc96965331)

[5.6. Kriterij za odabir ponude 12](#_Toc96965332)

[5.7. Jezik i pismo na kojem se sastavlja ponuda 13](#_Toc96965333)

[5.8. Jamstvo za uredno izvršenje ugovora 13](#_Toc96965334)

[5.9. Rok valjanosti ponude 13](#_Toc96965335)

[5.10. Datum, vrijeme i mjesto dostave ponuda 13](#_Toc96965336)

[5.11. Pregled i ocjena zaprimljenih ponuda 14](#_Toc96965337)

[5.12. Donošenje odluke o odabiru 14](#_Toc96965338)

[5.13. Rok za potpisivanje ugovora o nabavi 14](#_Toc96965339)

[5.14. Poništenje postupka nabave 15](#_Toc96965340)

[5.15. Pravo na prigovor i uvid u ponude 15](#_Toc96965341)

[5.16. Završetak postupka nabave 15](#_Toc96965342)

[5.17. Izmjene ugovora o nabavi 15](#_Toc96965343)

[6. PRILOZI 15](#_Toc96965344)

# OPĆI PODACI O POSTUPKU NABAVE

## Podaci o Naručitelju

Naziv Naručitelja: ENERGY PELLETS društvo s ograničenom odgovornošću za proizvodnju i trgovinu (u daljnjem tekstu: NOJN, Naručitelj),

Adresa: Zrinska 18, 51300 Delnice, Republika Hrvatska,

OIB Naručitelja: 34547067832,

Broj telefona Naručitelja: +385 51 812 113

E-mail adresa Naručitelja: direktor@pellets.hr

Internetska adresa: http://pellets.hr/hr/homepage/naslovna/

Kontakt osoba za komunikaciju s gospodarskim subjektima, osoba zadužena za provedbu postupka nabave: Raoul Cvečić Bole

Naručitelj provodi projekt „Povećanje energetske učinkovitosti i korištenja OIE u poduzeću Energy pellets d.o.o. - KK.04.1.1.03.0081“ koji se financira iz Mehanizma za oporavak i otpornost EU, u okviru Nacionalnog plana oporavka i otpornosti 2021.-2026. (NN 78/21), unutar investicije C1.2. R1-I2 „Poticanje energetske učinkovitosti, toplinarstva i obnovljivih izvora energije za dekarbonizaciju energetskog sektora“.

## Podaci o osobi zaduženoj za komunikaciju s Ponuditeljima

Komunikacija i svaka druga razmjena informacija između Naručitelja i Ponuditelja obavljat će se isključivo

U pisanom obliku putem elektroničke pošte Naručitelja i internetske stranice [www.strukturnifondovi.hr.](http://www.strukturnifondovi.hr/)

Ime i prezime osobe za komunikaciju s gospodarskim subjektima, osoba zadužena za provedbu postupka nabave: Raoul Cvečić Bole.

Adresa elektroničke pošte kontakt osobe: direktor@pellets.hr

## Vrsta postupka nabave

Postupak nabave s obveznom objavom poziva na dostavu ponuda na internetskoj stranici www.strukturnifondovi.hr, sukladno Pravilima o provedbi postupaka nabava za neobveznike Zakona o javnoj nabavi (NOJN), Pravila za NOJN broj 05, Prosinac 2020, Verzija: 7.0

## Dostupnost natječajne dokumentacije

Poziv na dostavu ponude s prilozima, pitanja Ponuditelja i odgovori Naručitelja, kao i sve obavijesti o izmjenama i dopunama poziva na dostavu ponude biti će stavljene na raspolaganje Ponuditeljima na internetskoj stranici Strukturnih fondova, adresa internetske stranice [www.strukturnifondovi.hr](http://www.strukturnifondovi.hr/) (s danom objave Poziva na dostavu ponude).

Ponuditelji mogu za vrijeme trajanja roka za dostavu ponuda tražiti dostavu glavnog projekta i sheme stolarije iz točke 2.3. „Opis predmeta nabave“. Pisani zahtjev zainteresiranih Ponuditelja za dostavu glavnog projekta i sheme stolarije dostavlja se s naznakom „za nabavu“ isključivo putem elektroničke pošte osobe zadužene za komunikaciju s Ponuditeljima (točka 1.2.). Naručitelj dostavlja glavni projekt i shemu stolarije onim Ponuditeljima koji su uputili pisani zahtjev elektroničkom poštom.

## Objašnjenja i izmjene natječajne dokumentacije

Ponuditelji mogu za vrijeme trajanja roka za dostavu ponuda postavljati pitanja odnosno zahtijevati dodatne informacije i pojašnjenja vezana uz natječajnu dokumentaciju. Zahtjev s postavljenim pitanjima Ponuditelji mogu postaviti najkasnije do isteka roka za dostavu ponuda.

Komunikacija i svaka druga razmjena informacija između Naručitelja i Ponuditelja obavljati će se u pisanom obliku. Pisani zahtjev zainteresiranih Ponuditelja sa pojašnjenjem dostavlja se s naznakom „za nabavu“ isključivo putem elektroničke pošte osobe zadužene za komunikaciju s Ponuditeljima (točka 1.2.).

U slučaju da Naručitelj za vrijeme roka za dostavu ponuda izmjeni dokumentaciju za nadmetanje, izmjene će učiniti dostupnima svim Ponuditeljima na isti način i na istoj internetskoj stranici kao i temeljni „Poziv na dostavu ponuda“ te Ponuditeljima od dana izmjene objave osigurati primjereni rok za dostavu ponuda. Rok za dostavu ponude će se produljiti ako je rok za dostavu ponude kraći od 8 (osam) dana od dana objave izmjene. Ako iz bilo kojeg razloga dokumentacija, obavijesti o izmjenama i dopunama dokumentacije za nadmetanje te odgovori na pitanja ponuditelja nisu stavljeni na raspolaganje u predviđenim rokovima, Naručitelj će rok za dostavu ponuda primjereno produžiti tako da svi zainteresirani Ponuditelji mogu biti upoznati sa svim informacijama potrebnima za izradu ponude.

## Evidencijski broj nabave

Evidencijski broj nabave je: 1/2023 – Grupa 2 bis

## Pravo sudjelovanja

U ovom postupku nabave kao Ponuditelji mogu sudjelovati svi gospodarski subjekti, neovisno o državi u

kojoj su registrirani ili imaju podružnicu.

## Sprječavanje sukoba interesa

Naručitelj je obvezan postupati po ***načelu izbjegavanja sukoba interesa***. Navedeno znači da se iz postupka, što uključuje i sklapanje ugovora o nabavi (u daljnjem tekstu: Ugovor) izuzimaju osobe koje su u sukobu interesa u odnosu na povezana društva[[1]](#footnote-1) i povezane osobe[[2]](#footnote-2). Sukob interesa između Naručitelja i povezanih subjekta obuhvaća situacije kada predstavnici Naručitelja[[3]](#footnote-3) koji su uključeni u provedbu postupka nabave ili mogu utjecati na ishod tog postupka, imaju, izravno ili neizravno, financijski, gospodarski ili bilo koji drugi osobni interes koji bi se mogao smatrati štetnim za njihovu nepristranost i neovisnost u okviru postupka, i to:

* ako predstavnik NOJN-a istodobno obavlja upravljačke poslove u povezanom subjektu, ili
* ako je predstavnik NOJN-a vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga povezanog subjekta s više od 0,5 %.
* ako je riječ o srodnicima po krvi u pravoj liniji ili u pobočnoj liniji do četvrtog stupnja, srodnicima po tazbini do drugog stupnja, bračnog ili izvanbračnog druga, bez obzira na to je li brak prestao, te posvojitelje i posvojenike predstavnika NOJN-a kada se radi o čelniku te članu upravnog, upravljačkog ili nadzornog tijela NOJN-a.

Iznimno, sukob interesa ne postoji ako je povezana osoba predstavnika NOJN-a poslovne udjele, dionice odnosno druga prava na temelju kojih sudjeluje u upravljanju odnosno u kapitalu povezanog subjekta s više od 0,5 % stekla u razdoblju od najmanje dvije godine prije imenovanja odnosno stupanja na dužnost predstavnika NOJN-a s kojim je povezana te ako je opravdana primjena posebnog postupka nabave iz točke 4.3. točki a) i b) Pravila o provedbi postupaka nabava za neobveznike Zakona o javnoj nabavi.

Naručitelj ne smije sklapati ugovore sa sljedećim gospodarskim subjektima (u svojstvu ponuditelja, člana zajednice ponuditelja, ili podizvoditelja odabranom ponuditelju):

* PLURAL, obrt za poslovno savjetovanje i druge usluge, vl. Ivanka Klobučar, 10000 Zagreb, OIB: 1801434159
* ProLogic Consult d.o.o. za usluge, Petari 8, 10000 Zagreb, OIB: 88333190421
* H.S., Obrt za usluge, Vl. Marija Herceg Selandari, OIB: 53313349509
* FIR, obrt za usluge, vl. Alberto Selandari, 10000 Zagreb, OIB: 98365509
* Energy pellets d.o.o., OIB: 34547067832
* Arbor Transfero d.o.o., OIB: 76605155397
* Luka Volme d.o.o., OIB: 05637607027
* Terra Vallis d.o.o., OIB: 08968901520
* Euro-Transporti d.o.o., OIB: 65243662186
* Mon Perin d.d., OIB: 06374155285
* Viktor Lenac d.d., OIB: 27531244647
* Delta 53 Holding Sarl, LU 20112411624
* Luka Volme Logistika d.o.o., OIB: 72935726362
* Puntalokve d.o.o., OIB: 10059019971
* Glavotok d.o.o., OIB: 52055184284
* Mira Knjigovodstvo d.o.o., OIB: 31514809064
* Ugostiteljski obrt „Villa Sandi“ , OIB: 17769567048
* Albe Adriatika d.o.o., OIB: 93302012368
* Crobiom Hrvatska udruga biomase, OIB: 67392518916
* Hrvatski drvni klaster-udruga drvoprerađivača, OIB: 62106876328
* HGK - županijska gospodarska komora Rijeka - odjel drvne industrije, OIB: 85167032587
* CCIC - talijansko hrvatska gospodarska komora, OIB: 56330728099

## Zajednica ponuditelja

Više gospodarskih subjekata može se udružiti i dostaviti zajedničku ponudu, bez obzira na pravni oblik njihova zajedničkog ustrojstva. Ponuditelj koji je u ovom postupku nabave podnio ponudu samostalno, ne smije istodobno sudjelovati u zajednici ponuditelja koja u ovom postupku dostavlja zajedničku ponudu. U zajedničkoj ponudi mora biti precizno navedeno koji će dio Ugovora (predmet, količina, vrijednost i postotni dio) izvršavati pojedini član zajednice Ponuditelja, te koji je član zajednice ponuditelja ovlašten za komunikaciju s Naručiteljem i koji je član ovlašten potpisati zajedničku ponudu.

Naručitelj neposredno plaća svakom članu zajednice Ponuditelja za onaj dio Ugovora koji je on izvršio na temelju fakture koju dostavlja direktno Naručitelju, ako zajednica Ponuditelja ne odredi drugačije. Odgovornost Ponuditelja iz zajednice Ponuditelja je solidarna. Ako u ovom postupku nabave bude odabrana ponuda zajednice ponuditelja, naručitelj može nakon odabira, od zajednice ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje Ugovora. Navedeni akt mora biti ovjeren žigom i potpisom od svih članova zajednice ponuditelja.

## Podizvoditelji

U ovom postupku nabave Ponuditeljima je dopušteno angažiranje podizvoditelja. Podizvoditelj je gospodarski subjekt koji za odabranog Ponuditelja s kojim je Naručitelj sklopio Ugovor, isporučuje robu i pruža usluge koji su neposredno povezani s predmetom nabave. Ako Ponuditelj namjerava dati dio Ugovora u podugovor jednom ili više podizvoditelja dužan je u ponudi navesti sljedeće podatke:

* naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), naziv banke i broj računa podizvoditelja, i
* predmet, količinu, vrijednost podugovora i postotni dio Ugovora koji se daje u podugovor.

Navedeni podaci o podizvoditeljima obavezni su sastojci Ugovora.

Ako se dio Ugovora daje u podugovor, tada za robu ili usluge koje će podizvoditeljima isporučiti ili pružiti, Naručitelj neposredno plaća podugovaratelju/podizvoditelju.

Sudjelovanje podizvoditelja ne utječe na odgovornost ponuditelja za izvršenje Ugovora. Ako ponuditelj ne dostavi podatke o podizvoditelju/podizvoditeljima, smatra se da će cjelokupni predmet nabave izvršiti samostalno.

# PREDMET NABAVE

## Procijenjena vrijednost nabave

U sklopu ovog postupka nabave ponavlja se nabava građevinskih radova predviđenih u sklopu Grupe 2, u postupku nabave „Uspostava visokoučinkovite kogeneracije“, Evidencijskog broja nabave: 1/2023 koji je prethodno objavljen i dostupan na sljedećoj poveznici:

<https://strukturnifondovi.hr/nabave-lista/pove-anje-energetske-u-inkovitosti-i-kori-tenja-oie-u-poduze-u-energy-pellets-d-o-o-3/>

Slijedom navedenog u ovom postupku ponavlja se nabava za Grupu 2 - Građevinsko - obrtnički radovi, elektro radovi i vodovod i kanalizacija - procijenjene vrijednosti 341.137,83 EUR bez PDV-a

## Grupe predmeta nabave

U ovom postupku ponavlja se nabava za Grupu 2 - Građevinsko - obrtnički radovi, elektro radovi i vodovod i kanalizacija - procijenjene vrijednosti 341.137,83 EUR bez PDV-a

## Opis predmeta nabave

Predmet nabave je izvođenje radova za uspostavu visokoučinkovite kogeneracije (VuK) predviđenih u sklopu Grupe 2, a prema glavnom projektu zajedničke oznake GP-22-169, od prosinca 2022. izrađenim od tvrtke RITEH d.o.o.. te prema shemi stolarije. Grupa 2 odnosi se na građevinsko - obrtničke radove, elektro radove i vodovod i kanalizaciju.

Predmet nabave u sklopu Grupe 2 uključuje građevinske radove (pripremne radove i radove rušenja, zemljane radove, betonske i armiranobetonske radove, zidarske radove, izolatorske radove i čelične radove), obrtničke radove (limarske, bravarske uključujući i za aluminijsku bravariju, podopolagačke radove), elektro radovi (uključujući ali ne ograničavajući se na nabavu razdjelnika, kabela, rasvjete i sl.) te radovi vezani uz instalaciju vodovoda i kanalizacije.

Predmet nabave u sklopu Grupe 2 uključuje mjeru koja doprinosi pristupačnosti građevina osobama s invaliditetom i smanjene pokretljivosti odnosno izvedbi parkirališnog mjesto za jedan automobil sukladno primjeru na slici 33. Priloga Pravilnika o osiguranju pristupačnosti građevina osobama s invaliditetom i smanjene pokretljivosti (NN 78/13).

Ponuditelj je obvezan sve radove i ugradnju opreme izvoditi sukladno pozitivnim propisima RH i pravilima struke, što uključuje i propise o zaštiti na radu. Za sve radove, dobave, prateće montažne, inženjerske i građevinske radove, garantira izvoditelj koji je dužan izvršiti sva potrebna ispitivanja i testiranja. Izvoditelj je dužan evidentirati podatke o karakteristikama instalirane opreme. Tom prilikom dužan je pridržavati se odredbi važećih propisa, standarda i uzanci. Izvoditelj preuzima punu odgovornost za radove i opremu od početka radova do njihove primopredaje te odgovara za svu štetu koja nastane izvođenjem radova, bilo na predmetnim radovima i opremi, bilo na postojećim objektima i opremi Naručitelja. Predmet nabave uključuje dostavu, montažne, građevinske, elektro i inženjerske radove i materijal, demontaže i zbrinjavanje otpada, nepredviđene materijale i radove, višak radova, te puštanje u pogon. Detaljnije specifikacije i količina predmeta nabave dane su u troškovnicima (Prilog Pozivu). U ponudi mogu biti ponuđene pojedinačne ili više stavki na način kako je to definirano u troškovnicima (Prilog Pozivu). Ponuditelju koji preda ili sudjeluje u više ponuda, kao samostalni ponuditelj ili član zajednice ponuditelja bit će odbijene sve njegove ponude, kao i ponude u kojima je član zajednice ponuditelja.

## Način određivanja cijene ponude

Cijena ponude piše se brojkama u apsolutnom iznosu, a izračunava se u skladu s Troškovnikom (Prilog Pozivu). Ponuda mora biti izražena u valuti EURO. Ponuditelji iz tuzemstva trebaju prikazati cijenu svoje ponude i bez PDV-a i s PDV-om. Ponuditelji iz drugih zemalja koje nemaju valutu euro, ponudu dostavljaju u EUR, preračunatu prema srednjem tečaju HNB-a na dan objave poziva na dostavu ponuda. Jedinična cijena stavki bez PDV-a mora biti iskazana s eventualnim popustima i mora uključivati sve zavisne troškove koji se odnose na predmetnu nabavu. Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude bez PDV a. Ako Ponuditelj ne ispuni troškovnik u skladu sa zahtjevima iz ove dokumentacije o nabavi ili promijeni tekst i izvorni sadržaj u obrascu troškovnika, smatrat će se da je takav troškovnik nepotpun i nevažeći te će ponuda biti odbijena. U slučaju nuđenja jednakovrijednog proizvoda, ponuditelj je dužan dokazati jednakovrijednost tehničkih karakteristika tog proizvoda bilo kojim prikladnim sredstvom proizvoda koji se prilaže uz ponudu. U cijenu ponude bez poreza na dodanu vrijednost moraju biti uračunati svi troškovi Izvršitelja i popusti.

## Pregled lokacije na kojoj će se isporučivati oprema i izvoditi radovi

Lokacija na kojoj će se isporučivati oprema i izvoditi radovi se nalazi na adresi Zrinska 18, 51300 Delnice, Katastarska čestica broj: 12590, Katastarska općina: Delnice II (u zemljišnim knjigama) i Delnice (u katastru zemljišta). Potencijalnim Ponuditeljima se ne nudi mogućnost pregleda lokacije na kojoj će se isporučivati oprema i izvoditi radovi.

## Rok izvršenja ugovornih obveza i način plaćanja

Rok izvršenja svih ugovorenih obveza je 31.1.2024.

Izvoditelj je uveden u posao predajom projektne dokumentacije u jednom primjerku od strane Naručitelja, najkasnije u roku od 45 dana od dana kada je zadnja strana potpisala Ugovor.

Završetkom radova smatra se datum koji je nadzorni inženjer Naručitelja potvrdio kao datum s kojim su svi ugovoreni radovi izvedeni u cijelosti i u skladu s glavnim projektom i shemom stolarije (odnosno: datum vezanog Izvješća nadzornog inženjera). Osim izvješća nadzornog inženjera potrebno je izvršiti i primopredaju radova, što se evidentira u potpisanom zapisniku o primopredaji radova. Zapisnik o primopredaji radova i okončani obračun potpisuju predstavnik Naručitelja, Izvoditelja i Nadzorni inženjer.

Izvoditelj i Naručitelj imaju pravo na produženje roka izvođenja radova – ugovorenih obveza - u sljedećim slučajevima:

* uslijed nastupa više sile ili poremećaja u lancima nabave ili relevantnih tržišta
* uslijed mjera predviđenih aktima i postupcima javnopravnih tijela,
* uslijed neplaćanja izvedenih radova od strane Naručitelja u roku od 30 ili više kalendarskih dana ako je zakašnjenje u plaćanju znatno otežalo izvršenje radova
* nepredviđeni radovi ili okolnosti uslijed kojih je došlo do duljeg zastoja ili usporenja radova, a Izvoditelj ih nije mogao otkloniti poduzimanjem odgovarajućih mjera;
* produžetka razdoblja provedbe projekta (sada definirano do 15.4.2024. godine)

Pod višom silom podrazumijevaju se one vanjske, izvanredne i nepredvidive okolnosti koje se ne mogu pripisati odgovornosti druge ugovorne strane, a koje utječu na tijek isporuke robe i izvođenja pratećih radova (npr. prirodni događaji, poplave, požari, terorizam, rat, epidemija, problemi vezani uz proizvodni i dobavni lanac proizvoda).

Sva plaćanja za Grupu 2 - izvršit će se do najkasnije 30 kalendarskih dana od dana ovjere privremene situacije i to od strane predstavnika Naručitelja i nadzornog inženjera. Rok za ovjeru privremene situacije od strane nadzornog inženjera i predstavnika Naručitelja je 7 kalendarskih dana od dostave situacije. Okončana situacija iznosi minimalno 10% ugovorene cijene radova i opreme. Okončana situacija izdaje se nakon: nakon potpisa Zapisnika o primopredaji (od strane predstavnika nadzornog inženjera, izvoditelja i naručitelja).

# RAZLOZI ISKLJUČENJA PONUDITELJA

Ponuditelj se isključuje iz postupka nabave:

* ako je on ili osoba ovlaštena po zakonu za zastupanje ponuditelja (svaka osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara
* ako je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna
* ako je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) je lažno izjavljivao, predstavio ili pružio neistinite podatke u vezi s neophodnim uvjetima koji se traže u sklopu ovog Poziva.

Osnove za isključenje odnose se na sve gospodarske subjekte u ponudi. Naručitelj će osnovu za isključenje iz ove točke primijeniti i na podizvoditelje. Ako naručitelj utvrdi da postoji osnova za isključenje podizvoditelja, od gospodarskog subjekta zatražit će zamjenu tog podizvoditelja u primjerenom roku, ne kraćem od pet dana.

Kao dokaz da se gospodarski subjekt ne nalazi u jednoj od situacija navedenih u ovoj točki, svi gospodarski subjekti u ponudi dužni su dostaviti sken izvornika popunjene i potpisane izjave o nepostojanju razloga za isključenje (Prilog 2).

# UVJETI SPOSOBNOSTI PONUDITELJA

Ponuditelj, odnosno zajednica ponuditelja, dužan je u svojoj ponudi priložiti dokumente zahtijevane ovom dokumentacija o nabavi, a kojima dokazuje svoju pravnu i poslovnu sposobnost te ostale uvjete. Svi dokazi i dokumenti koji se prilažu ponudi, a određeni su u točki 4. ove Dokumentacije za nadmetanje dostavljaju se u izvorniku ili neovjerenoj preslici. Svi dokumenti kojima se dokazuju uvjeti sposobnosti, dostavljaju se na hrvatskom jeziku i latiničnom pismu. Za dokumente izdane na stranom jeziku, potrebno je priložiti prijevod tih dokumenata na hrvatski jezik.

## Pravna i poslovna sposobnost

Ponuditelj mora biti upisan u sudski, obrtni, strukovni ili drugi odgovarajući registar države sjedišta Ponuditelja. Upis u registar dokazuje se slanjem dokumentacije uz ponudu. Ako Ponuditelj angažira podizvoditelje, svi podizvoditelji pojedinačno trebaju dokazati pravnu i poslovnu sposobnost dostavljanjem dokaza uz ponudu. Dokaz o pravnoj i poslovnoj sposobnosti ne smije biti stariji od tri (3) mjeseca računajući od dana početka postupka nabave. Kao valjani dokaz prihvaća se elektronski izvadak u izvorniku ili neovjerenoj preslici izlistan sa sudskog, obrtnog, strukovnog ili drugog odgovarajućeg registra države sjedišta Ponuditelja.

# PODACI O PONUDI

## Sadržaj ponude

Ponuda mora sadržavati:

* Sken izvornika popunjenog i potpisanog ponudbenog lista (Prilog 1),
* Sken izvornika popunjene i potpisane izjave o nepostojanju razloga za isključenje (Prilog 2) – dostavlja se za svaku osobu ovlaštenu za zastupanje ponuditelja, članove zajednice ponuditelja i pod izvoditelje.
* Sken izvornika popunjenog i potpisanog dokumenta „Podaci o zajednici ponuditelja“ (ako je primjenjivo) (Prilog 3)
* Sken izvornika popunjenog i potpisanog dokumenta „Podaci o Podizvoditeljima“ (ako je primjenjivo) (Prilog 4)
* Popunjeni troškovnik (troškovnik nije potrebno dodatno ovjeravati)
* sken izvornika izjave proizvođača opreme ili drugi jednakovrijedni dokument a vezano uz garanciju za opremu, sukladno traženom u stavkama troškovnika (ako je primjenjivo) (mogu biti i na engleskom jeziku)
* dijelovi kataloga proizvođača/tehničke specifikacije/ostala dokumentacija kojom se dokazuje jednakovrijednost ili kvaliteta ponuđene opreme (ako je primjenjivo) (mogu biti i na engleskom jeziku)
* Dokaz o upisu u sudski, obrtni, strukovni ili drugi odgovarajući registar (ne smije biti stariji od 3 mjeseca računajući od dana početka postupka nabave)

## Način izrade ponude

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu, s time da dijelovi kataloga proizvođača/tehničke specifikacije/ostala dokumentacija kojom se dokazuje jednakovrijednost ili kvaliteta ponuđene opreme mogu biti i na engleskom jeziku. Ako se radi o zajednici Ponuditelja, podaci (naziv i sjedište Ponuditelja, adresa, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), broj računa, navod o tome je li ponuditelj u sustavu PDV a, adresa za dostavu pošte, adresa e-pošte, kontakt osoba Ponuditelja, broj telefona, broj faksa) navode se za svakog člana zajednice ponuditelja. U zajedničkoj ponudi mora biti navedeno koji će dio Ugovora (predmet, količina, vrijednost i postotni dio) izvršavati pojedini član zajednice Ponuditelja. Isto se primjenjuje na ponudu koja uključuje ugovaranje podizvoditelja. Troškove izrade i dostave ponude snosi Ponuditelj.

## Način dostave ponude

Ponuda mora biti dostavljena elektroničkom poštom na e-mail adresu: direktor@pellets.hr

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ponuditelj može do isteka roka za dostavu ponude pisanom izjavom (elektroničkom poštom) odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude (u predmetu elektroničke pošte). Dokumentacija o nabavi dostupna je na Internetskoj stranici [www.strukturnifondovi.hr,](http://www.strukturnifondovi.hr/) pod-stranica za nabavu.

## Alternativne ponude

Alternativne ponude u kojima su navedene određene tehničke i funkcionalne specifikacije nisu dozvoljene.

## Cijena ponude i valuta

Cijena ponude upisuje se brojkama u apsolutnom iznosu sukladno Ponudbenom listu. Ponuditelj je dužan u ponudbenom listu upisati istu navedenu ukupnu cijenu bez poreza na dodanu vrijednost (PDV-a) iz troškovnika, zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om), zaokruženu na dvije decimale. Ponuditelji koji nisu u sustavu poreza na dodanu vrijednost ili je predmet nabave oslobođen poreza na dodanu vrijednost, u Ponudbenom listu, na mjesto predviđeno za upis cijene ponude s porezom na dodanu vrijednost (PDV-om), upisuje isti iznos kao što je upisan na mjestu predviđenom za upis cijene ponude bez poreza na dodanu vrijednost (PDV-a), a mjesto predviđeno za upis iznosa poreza na dodanu vrijednost (PDV-a) ostavlja se prazno. Jedinična cijena stavke bez poreza na dodanu vrijednost (PDV) mora biti iskazana sa svim popustima i troškovima. Valuta u kojoj se daje ponuda je EURO (EUR). Ponuditelji iz inozemstva mogu planiranu cijenu strane valute preračunati u EUR prema srednjem tečaju Hrvatske narodne banke na dan objave poziva na dostavu ponuda. Ako je u ponudi iskazana neuobičajeno niska cijena ponude ili neuobičajeno niska jedinična cijena što dovodi u sumnju izvršenja Ugovora, Naručitelj može odbiti takvu ponudu. Prije odbijanja ponude zbog neuobičajeno niske cijene, Naručitelj će od Ponuditelja pisanim putem zatražiti objašnjenje s podacima o sastavnim elementima ponude koje smatra bitnima za izvršenje Ugovora o nabavi.

## Kriterij za odabir ponude

Kriterij za odabir ponude je najniža cijena bez PDV-a.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati onu ponudu, koja je pristigla ranije. Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

## Jezik i pismo na kojem se sastavlja ponuda

Ponuda se izrađuje na hrvatskom jeziku i latiničnom pismu. Ako je izvorni dokaz u ponudi na stranom jeziku, uz njega je potrebno priložiti i prijevod na hrvatski jezik. Katalog proizvoda može biti i na engleskom jeziku.

## Jamstvo za uredno izvršenje Ugovora

Odabrani ponuditelj s kojim će biti sklopljen Ugovor obvezan je u roku od 10 dana od potpisa ugovora, dostaviti Naručitelju jamstvo za uredno ispunjenje Ugovora u visini od 10% (10 posto) od vrijednosti Ugovora bez PDV-a u obliku bankovne garancije ili novčanog pologa na IBAN Naručitelja s opisom uplate „jamstvo za uredno ispunjenje Ugovora - evidencijski broj: 1/2023 – Grupa 2 bis“. Uplata novčanog pologa mora biti evidentirana i vidljiva na IBAN-u Naručitelja u roku od 10 dana od potpisa Ugovora. U slučaju zajednice gospodarskih subjekata jamstvo za uredno ispunjenje Ugovora u obliku bankovne garancije ili novčanog pologa može dostaviti svaki član zajednice za svoj dio jamstva odnosno razmjerno svojem udjelu u ponudi a koje kumulativno zadovoljava traženi iznos ili jedan od članova, ali u tom slučaju mora dostaviti i izjavu zajednice ponuditelja u kojoj je navedeno da je riječ o zajednici gospodarskih subjekata i da se jamstvo odnosi/glasi na sve članove zajednice gospodarskih subjekata. Ako jamstvo za uredno ispunjenje Ugovora odnosno novčani polog ne bude naplaćeno, Naručitelj će ga vratiti odabranom ponuditelju izvršenja svih ugovorenih obveza kako je ono opisano u točki 2.6.

## Jamstvo za otklanjanje nedostataka

Odabrani ponuditelj s kojim će biti sklopljen Ugovor obvezan je Naručitelju dostaviti jamstvo za otklanjanje nedostataka vezanih uz izgradnju Visokoučinkovite kogeneracije. Jamstvo za otklanjanje nedostataka mora imati trajanje od najmanje 24 mjeseci računajući od dana završetka svih ugovornih obveza (sukladno točki 2.6.). Jamstvo za otklanjanje nedostataka mora biti u visini od 5% (5 posto) od vrijednosti Ugovora bez PDV-a u obliku bankovne garancije ili uplatom novčanog pologa na IBAN Naručitelja s opisom uplate „jamstvo za otklanjanje nedostataka evidencijski broj: 1/2023 – Grupa 2 bis“. Povrat jamstva odnosno uplata novčanog pologa mora biti evidentirana i vidljiva na IBAN-u Naručitelja prije povrata jamstva za uredno izvršenje Ugovora. U slučaju zajednice gospodarskih subjekata jamstvo za otklanjanje nedostatka u obliku bankovne garancije ili novčanog pologa može dostaviti svaki član zajednice za svoj dio jamstva odnosno razmjerno svojem udjelu u ponudi a koje kumulativno zadovoljava traženi iznos ili jedan od članova, ali u tom slučaju mora dostaviti i izjavu zajednice ponuditelja u kojoj je navedeno da je riječ o zajednici gospodarskih subjekata i da se jamstvo odnosi/glasi na sve članove zajednice gospodarskih subjekata. Ako jamstvo za otklanjanje nedostataka ne bude naplaćeno, Naručitelj će ga vratiti odabranom ponuditelju.

## Rok valjanosti ponude

Rok valjanosti ponude je najmanje 60 dana od dana određenog kao krajnji rok za dostavu ponude. Na zahtjev Naručitelja, Ponuditelj će produžiti rok valjanosti svoje ponude.

## Datum, vrijeme i mjesto dostave ponuda

Rok za dostavu ponude je: 31.7.2023. godine u 23:59 sati.

Ponuda mora biti dostavljena elektroničkom poštom na e-mail adresu: direktor@pellets.hr

Kada ponuditelj dostavlja ponudu, izmjenu i/ili dopunu ponude, odnosno izjavu o odustajanju od dostavljene ponude, svu dokumentaciju dostavlja na isti način kao i ponudu.

Ponude koje pristignu nakon isteka roka za dostavu ponuda neće biti predmetom ocjene ponuda.

## Pregled i ocjena zaprimljenih ponuda

Otvaranje ponuda nije javno te će se obavit 1.8.2023. godine u 09:00 sati na adresi sjedišta Naručitelja.

O pregledu i ocjeni ponuda sastavit će se Zapisnik o pregledu i ocjeni ponuda i odluka o odabiru .

Postupak pregleda i ocjene ponuda obavit će osoba zadužena za provedbu postupka nabave.

Prilikom pregleda i ocjene ponuda Odbor za nabavu provodi sljedeće aktivnosti:

* provjeru sukladnosti ponude s formalnim zahtjevima
* procjenu postojanja obveznih razloga isključenja i ispunjenja uvjeta
* procjenu tehničke sukladnosti ponude
* ocjenu ponuda na temelju kriterija za odabir
* provjera na temelju sve tražene dokumentacije i uvjeta iz ovog poziva na dostavu ponuda (izuzev prethodno navedenih kriterija).

Ako podaci ili dokumentacija koju treba podnijeti Ponuditelj jesu ili se čine nepotpuni ili pogrešni ili ako nedostaju određeni dokumenti, Naručitelj može tijekom pregleda i ocjene ponuda zahtijevati od tih Ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 dana. Takvi zahtjevi i postupanje Naručitelja moraju biti u skladu s načelima jednakog tretmana i transparentnosti. Pojašnjenjem ili upotpunjavanjem se neće tražiti niti prihvatiti izmjene ponuda. Nakon pregleda i ocjene ponuda valjane ponude će se rangirati prema kriteriju za odabir ponude. Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Naručitelj (NOJN) je obvezan na temelju rezultata pregleda i ocjene ponuda odbiti:

* ponudu koja nije cjelovita (ne sadrži sve Pozivom na dostavu ponuda propisane obveze elemente),
* ponudu koja nije u skladu sa odredbama Poziva na dostavu ponuda,
* ponudu u kojoj cijena nije iskazana u apsolutnom iznosu,
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,
* ponudu za koju ponuditelj nije pisanim putem prihvatio ispravak računske pogreške,
* ako nisu dostavljena zahtijevana jamstva,

## Donošenje odluke o odabiru

Odluku o odabiru (ujedno i Zapisnik o pregledu i ocjeni ponuda) donosi Odbor za nabavu imenovan od strane Naručitelja, u roku od najviše 60 dana od dana isteka roka za dostavu ponuda. Odluka o odabiru biti će javno objavljena na internetskoj stranici strukturnih fondova, [www.strukturnifondovi.hr](http://www.strukturnifondovi.hr/). Odluka o odabiru postaje izvršna istekom dana objave na internetskoj stranici.

## Rok za potpisivanje Ugovora

Rok za potpisivanje Ugovora traje maksimalno 60 dana te počinje teći danom izvršnosti Odluke

o odabiru. Odluka je izvršna s istekom dana objave na stranici: [http://www.struktrunifondovi.hr.](http://www.struktrunifondovi.hr/)

## Poništenje postupka nabave

Naručitelj zadržava pravo poništenja postupka nabave o čemu će informirati gospodarske subjekte - Ponuditelje objavom Odluke o poništenju postupka nabave na internetskim stranicama gdje je objavljena dokumentacija o nabavi,

 Naručitelj će poništiti postupak nabave ako:

- nije pristigla niti jedna ponuda,

- nije zaprimio niti jednu valjanu ponudu,

- nakon odbijanja ponuda ne preostane ni jedna valjana ponuda

Naručitelj može poništiti postupak nabave ako:

- je cijena ponude veća od osiguranih sredstava za nabavu;

- su nastale značajne nove okolnosti vezane uz projekt za koji se provodi nabava

- je uočen nedostatak u dokumentaciji Poziva

- U slučaju poništenja postupka nabave NOJN donosi Odluku o poništenju.

## Pravo na prigovor i uvid u ponude

Prigovor nije predviđen sukladno ''Pravilima o provedbi postupaka nabava za neobveznike Zakona o javnoj nabavi''. Uvid u ponude nije predviđen sukladno ''Pravilima o provedbi postupaka nabava za neobveznike Zakona o javnoj nabavi''.

## Završetak postupka nabave

Postupak nabave završava danom obostranog potpisa Ugovora ili danom objavljivanja Odluke o poništenju prethodne odluke o odabiru (ukoliko je predstavka Ponuditelja osnovana), ili danom objavljivanja Odluke o poništenju postupka nabave.

## Izmjene Ugovora

Ugovorne strane izvršavaju Ugovor u skladu s uvjetima određenima u dokumentaciji o nabavi odabranom ponudom. Naručitelj je obvezan kontrolirati je li izvršenje Ugovora u skladu s uvjetima određenima u dokumentaciji o nabavi odabranom ponudom. Ako dođe do promjena okolnosti u izvršavanju ugovornih obveza od strane Naručitelja ili Ponuditelja potrebno je minimalno 10 (deset) radnih dana prije kraja roka za izvršenje obavijestiti ugovornu stranu o nastalim promjenama.

# PRILOZI

PRILOG 1 – Ponudbeni list

PRILOG 2 - Izjava o nepostojanju razloga za isključenje

PRILOG 3 - Podaci o zajednici ponuditelja

PRILOG 4 - Podaci o podizvoditeljima

PRILOG 5 – Troškovnik za Grupu 2

1. Kako to definiraju pravila općeg poreznog prava, a koji predstavljaju ponuditelja i članove zajednice gospodarskih subjekata [↑](#footnote-ref-1)
2. Obuhvaća povezane osobe kako to definiraju pravila općeg poreznog prava, te srodnike po krvi u pravoj liniji ili u pobočnoj liniji do četvrtog stupnja, srodnike po tazbini do drugog stupnja, bračnog ili izvanbračnog druga, bez obzira na to je li brak prestao, te posvojitelje i posvojenike predstavnika NOJN-a kada se radi o čelniku te članu upravnog, upravljačkog ili nadzornog tijela NOJN-a. [↑](#footnote-ref-2)
3. Obuhvaća čelnika te člana upravnog, upravljačkog i nadzornog tijela NOJN-a, člana stručnog povjerenstva za nabavu (ako je ono osnovao i djeluje), drugu osobu koja je uključena u provedbu ili koja može utjecati na odlučivanje naručitelja u postupku nabave, te osobe kod pružatelja usluga nabave koji djeluju u ime NOJN-a. [↑](#footnote-ref-3)